kardosdrur/scandi-wiki huggingface dataset:
Gammel østslavisk sprog

Gammel østslavisk (; ; ) var et sprog, der anvendtes i 900-1400-tallet af østslaverne i Kievriget og stater, der udviklede sig efter sammenbruddet af Kievriget. Dialekter af sproget blev talt i området der groft regnet omfatter det nuværende Hviderusland, den europæiske del af Rusland, Ukraine og flere af de østlige voivodskaber i Polen.

Da sproget er en del af den prænationale historie for alle østslaver, er gammel østslavisk i de seneste år mere og mere blevet omtalt som:

 "Gammel hviderussisk" () i stedet for det traditionelle overnationale "gammel ruthensk" ()
 "Gammel russisk" ()
 "Gammel ukrainsk" () eller "gammel kievisk" () i stedet for det traditionelle overnationale "gammel ruthensk" ().

Slægtskab

Nærmeste genetiske slægtninge 
Gammel østslavisk sprogs nærmeste genetiske slægtninge er:
 Slavisk
 Vestslavisk
 Lekhitisk
 Sorbisk
 Tjekkisk-Slovakisk
 Sydslavisk
 Vestlig sydslavisk
 Østlig sydslavisk
 Østslavisk
 † Gammel Novgorod
 † Gammel østslavisk
 † Gammelrussisk 
 Russisk
 † Ruthensk 
 Hviderussisk
 Rusinsk 
 Ukrainsk

Noter:
† ~ uddød<div class="references-small"></div>

Uddøde østslaviske sprog
Gammel østslavisk
Kievriget
Der var engang i Amerika

Der var engang i Amerika (originaltitel: Once Upon a Time in America) er en amerikansk krimifilm fra 1984 instrueret af Sergio Leone.

Medvirkende 
 Robert De Niro – David «Noodles» Aaronson 
 James Woods – Maximilian 'Max' Bercovicz 
 Elizabeth McGovern – Deborah Gelly 
 Treat Williams – James Conway O'Donnell 
 Tuesday Weld – Carol 
 Joe Pesci – Frankie Minaldi 
 Burt Young – Joe Minaldi
 James Hayden .... Patrick 'Patsy' Goldberg 
 Larry Rapp .... 'Fat' Moe Gelly 
 Danny Aiello .... Police Chief Vincent Aiello 
 William Forsythe .... Philip 'Cockeye' Stein

Eksterne henvisninger 
 

Film instrueret af Sergio Leone
Amerikanske film fra 1984
Dramafilm fra USA
Gangsterfilm fra USA
Mafiafilm
Engelsksprogede film
Surtur Rising

Surtur Rising er det ottende studie album fra de Svenske metal vikinger Amon Amarth. Indspillet i Fascination Street Studios Örebro, Sverige med Jens Bogre. Cover lavet af Tom Thiel. Surtur Rising blev udgivet d. 29. marts 2011.

Tracklist 
 
 War of the Gods
 
 Töck's Taunt – Loke's Treachery Part II
 
 Destroyer of the Universe
 
 Slaves of Fear	
 
 Live Without Regrets
 
 The Last Stand of Frej
 
 For Victory Or Death
 
 Wrath of the Norsemen
 
 A Beast Am I	
 
 Doom Over Dead Man

Album fra Sverige
GAME København

GAME København (tidl. StreetMekka) er en indendørs facilitet for gadeidræt med 2.240 m2 asfalt, der  åbnede 16. oktober 2010 på Enghavevej i København.

Blandt disciplinerne der der kan dyrkes er streetbasket, hiphop dans, breakdance, futsal og parkour. Derudover er der også en DJ-skole og en street art skole, hvor man kan tilmelde sig hold efter niveau. Københavns Kommune og Lokale- og Anlægsfonden har finansieret de 22 mio. etableringen af GAME København har kostet. Den daglige drift er finansieret af Københavns Kommune og varetages af non-profit organisationen GAME.

Eksterne kilder og henvisninger 
StreetMekkas websted 

Idrætsanlæg i Danmark
Bygninger, konstruktioner og anlæg i Københavns Kommune
Kongens Enghave
Gadeidræt
Carsten Meinert

Carsten Meinert Nielsen (født 13 september 1944 i København, død 12. april 2021 i København) var en saxofonist og orkesterleder uddannet på det Kongelige Danske Musikkonservatorium. Spillede i 1962 bl.a. i natklubben Las Vegas i Dahlerupsgade, senere i Vingaarden, hvor hans kvartet med Olav Hessellund, p, Kjeld Bülow, b, og Jon Finsen, dr. var fast orkester lørdag eftermiddag.

Spillede med en lang række danske og udenlandske jazz- og beat-musikere, bl.a. i gruppen C M Music Train, Skunk Funk m.fl.
Han var navnlig inspireret af John Coltrane.

Medstifter af pladeselskabet Spectator Records.

Udgivelser i eget navn 
 To you, Spectator Records SL 1011, 1969
 CM Musictrain, Spectator Records SL 1007, 1970

Referencer 

Saxofonister fra Danmark
Dirigenter fra Danmark
Epilepsihund

Epilepsihund er en hund, som er trænet til kun at hjælpe epileptikere. De skal dæmpe og forhindre anfald, varsle ved (helst før) et anfald og hente hjælp. Disse hunde kan give mange patienter tryghed i hverdagen. De er brugshunde og tjenestehunde som også indgår under navnet servicehunde.

Brugshundetyper
Safari Show Farm

Safari Show Farm er en farm for avl og opdræt af strudse, beliggende 5 km udenfor Oudtshoorn i Sydafrika. Farmen er i høj grad baseret på turisme og regnes som en del af Garden Route. Der findes i øvrigt andre strudsefarme i området.

Turisme 
Allerede ved ankomsten til farmen bliver man opmærksom på, at turisme er en væsentlig del af stedet. Der er professionelle guider, som viser rundt og fortæller om stedets historie og om de store fugle, som der er omkring 2.500 af på farmen. Der er guidede ture hver halve time.

På turen rundt på farmen fortæller guiderne om det mere end hundrede år gamle strudseeventyr og hvad det er blevet til i dag. Der er mulighed for at se de store fugle og gæsterne kan prøve at stå op på et strudseæg, der uden problemer kan bære en vægt af 150 kg.

På Safari Show Farm er der mulighed for at få prøvet en ridetur på en struds, og som afslutning på den guidede tur overværer man et væddeløb, hvor to af de ansatte rider om kap på hver sin struds. Strudsen er 2,5 m høj og kan skyde en fart af 65 km/h.

Restaurant 
Stedets restaurant har aircondition og kan modtage selv store grupper af turister. Menukortet byder på retter lavet af strudsefilet, men andre retter findes dog også.

Strudseeventyret 
Strudsefarmene blomstrede op i slutningen af det 18. århundrede. Det var primært for fjerenes skyld, idet strudsefjer dengang var noget eksklusivt, som anvendtes i kvindernes garderobe i det bedre borgerskab og hos de store kabaretter og morskabstempler i den vestlige verden.

Eventyret fik en brat afslutning med 1. Verdenskrigs udbrud. Der var en kort optur igen i 1920'erne, men med depressionen i trediverne var det definitivt slut med fjer-eventyret.

Siden blev det strudsenes kød og strudsenes skind, der havde værdi. Tasker og handsker og andre lædervarer af struds er af en høj kvalitet, hvilket afspejles i prisen.

Eksterne henvisninger 
 Safaris hjemmeside

Garden Route
Bygninger, konstruktioner og anlæg i Sydafrika
Fjerkræbrug
Colourbox

Colourbox er et dansk billedbureau, der udelukkende leverer royalty-frit materiale, også kaldet stockfotos. Virksomheden havde i 2009 et bruttoresultat på 5,5 mio. kr. 

Colourbox har hjemme i Odense og blev etableret i 2003 af nogle reklamefolk, der var trætte af de rigide og komplekse regler for anvendelse af stockfotos. Virksomheden leverer billeder til en lang række medier i ind- og udland og har tillige kontorer i England, Tyskland, Norge og Sydafrika.

Kilder og eksterne henvinsinger
 Colourbox' hjemmeside

Referencer

Etableret i 2003
Medievirksomheder i Danmark
Virksomheder i Odense
Annemette Kure Andersen

Annemette Kure Andersen (født 21. august 1962 i Ribe) er en dansk forfatter og digter. 

Kure Andersen blev student fra Ribe Katedralskole i 1981 og er uddannet Cand.mag. i dansk og italiensk på Aarhus Universitet. Hun studerede 1985-1986 ved Università degli Studi di Siena. Hun var redaktør af tidsskriftet Hvedekorn i årene 1996-2001.

Kure Andersens digte er oversat til elleve sprog og hun har medvirket ved poesifestivaller i Norge, Estland og USA.

Bibliografi 
Optegnelser (digte), Det aarhusianske forlag Herman & Frudit 2022
Reaktionsmønster (digte), Artur 2017
Stedfæstelse (digte), Lindhardt & Ringhof 2012
Andetsteds (digte), Borgen (2007)
 Vandskel (digte), (2005)
 Små Afvigelser (noveller), Borgen (2003)
 Dokument (digte), Borgen (2001)
 Fraktur (digte), Borgen (2000)
Epifanier (digte), Borgen (1997)
Tidehverv (digte), Borgen (1996)
Espalier (digte), Borgen (1993)
Dicentra Spectabilis (digte), Borgen (1991)

Eksterne henvisninger 
 Annemette Kure Andersen – Litteratursiden

Digtere fra Danmark
Personer fra Ribe
Dansksprogede forfattere fra Danmark
David Dobkin

David Dobkin (født 23. juni 1969 i Washington DC i USA) er en filminstruktør, producent og tidligere manuskriptforfatter bedst kendt for at have instrueret sin debutfilm Clay Pigeons og komediefilmene Shanghai Knights og Wedding Crashers, hvor Owen Wilson spiller hovedrollen i begge.

Dobkin gik på Walt Whitman High School i Bethesda. Han bestod fra New York University's Tisch School of the Arts i Film & Television i 1991. Han havde lanceret sin karriere seks år tidligere, som en assistent til produktionschefen på John Schlesinger's film, The Believers. Samtidig med at hans NYU-filmvidenskab, arbejdede han for Warner Bros udvikling division.

Han gift med Megan Wolpert (Dobkin), en tidligere film-og tv-skuespiller og datter af manuskriptforfatter/producenten Jay Wolpert. De fik deres første barn Jakob Ilo Dobkin ved udgangen af 2007.

Filmografi

Eksterne henvisninger 
 

Filminstruktører fra USA
Simon Beaufoy

Simon Beaufoy (født 1967) er en Oscar-belønnet britisk manuskriptforfatter. Han blev uddannet ved Ermysted's Grammar School og Sedbergh School. Han er mest kendt for at have skrevet manuskriptet til The Full Monty fra 1997, som han også blev nomineret til en Oscar for, i tillæg til manuskriptet til Slumdog Millionaire som han vandt Oscar for bedste filmatisering for og 127 Hours.

Filmografi 
 Yellow (1996)
 The Full Monty (1997)
 Among Giants (1998)
 Closer (1998)
 The Darkest Light (1999)
 This Is Not a Love Song (2001)
 Blow Dry (2001)
 Yasmin (2004)
 Miss Pettigrew Lives for a Day (2008)
 Burn Up (2008) (miniserie)
 Slumdog Millionaire (2008) (vandt en Golden Globe for Bedste Manuskript og en Oscar for Bedste filmatisering)
 127 Hours (2010)

Eksterne henvisninger 
 

Manuskriptforfattere fra Storbritannien
One Detroit Center

One Detroit Center, også kendt som Comerica Tower at Detroit Center efter lejeren, firmaet Comerica Bank, er en skyskraber i centrum af Detroit, Michigan i USA. Bygningen er 189 meter høj, har 43 etager og er den højeste kontorbygning i Michigan. Det er den næsthøjeste bygning i delstaten Michigan efter Renaissance Centers hoteltårn, som ligger et par gader væk. Selv om bygningen Penobscot Building har flere etager (45 etager over jorden), så er One Detroit Center's etager højere, så bygningen er 18 meter højere end Penobscot. Etagearealet er i alt 155.585 m2.

I december 2009 meddelte Comamerica, at firmaet ville fraflytte bygningen inden udgangen af 2012 for at flytte til bygningen 411 Building. Flytningen vil få betydning for bygningens kaldenavn.

Arkitektur 

Bygningen blev tegnet af John Burgee og Philip Johnson, arkitekter med stor indflydelse på postmodernistisk arkitektur. One Detroit Center blev opført mellem 1991 og 1993, og har bl.a. større advokatfirmaer og banker som lejere. Udover butikker er der også en restaurant i bygningen, som i modsætning til Penobscot Building ikke er oplyst om natten.

Bygningen er berømt for dens udforming i postmodernistisk arkitektur, med flamsk-inspirerede nygotiske spir på toppen af bygningen, som arkitektonisk indgår sammen med byens historiske skyline. Den er primært bygget i granit. Bygningen er orienteret nord-syd og øst-vest, og vandt en designpris i 1996. Modeller af One Detroit Center er blevet til en souvenirvare i stil med kopier af andre skyskrabere i Detroit.

Projektplaner vedrørende opførelse af et tvillingetårn til bygningen, Two Detroit Center, som blev foreslået bygget direkte øst for tårnet, er opgivet. I stedet er parkeringshuset Two Detroit Center parking garage bygget på grunden i stedet i 2002.

Lejere 
Bygningens hovedlejer er banken Comerica Bank. I bestræbelserne på at udvide dens tilstedeværelse i USA har den overtaget en række banker i Texas, Florida, Arizona, og Californien, og i 2007 flyttede Comerica sit hovedkvarter til Dallas i Texas, men har fastholdt større aktiviteter i Detroit. Bankens lejekontrakt i Detroit Center udløber i 2012.

Kilder

Litteratur

Eksterne henvisninger 
 One Detroit Centers netsted 

Bygninger, konstruktioner og anlæg i Detroit
Skyskrabere i USA
Kontorbygninger
Iver Thomsen

Iver Thomsen (8. november 1898 i Ribe – 11. oktober 1967) var en dansk bankdirektør.

Han var søn af restauratør Peter Thomsen og hustru Anne Kirstine f. Olesen, blev student fra Ribe Katedralskole 1918, var assistent i Københavns Diskontobank og Revisionsbank 1918-24, var ansat i Revisions- & Forvaltnings-Institutet 1924-26 og kom så til Amagerbanken, først som bogholder, senere hovedbogholder 1926, kontorchef 1937, blev underdirektør 1948, direktør 1953 og adm. direktør fra 1956 til sin død.

Han var medlem af bestyrelsen for Amager Museumsforening, formand for skolenævnet ved Christianshavns Gymnasium, medlem af repræsentantskabet for Det gjensidige Forsikringsselskab "Danmark" og for Erhvervenes Oplysningsråd, af bestyrelsen for Erhvervenes Indsamlingskontrol, for DEIF A/S (Dansk Elektro Instrument Fabrik), for Frode Olsen & Co. Snedkeri A/S, for Amager Træ- & Krydsfinerhandel A/S og for flere foreninger.

Medforfatter af: Th. Jensen og Iver Thomsen, Veksel- & Checkpraksis (1932).

Kilder 
 Kraks Blå Bog 1957

Personer fra Ribe
Bankdirektører fra Danmark
Personer i Kraks Blå Bog (afdøde)
Danskere i 1900-tallet
Xigazê

Xigazê (forenklet kinesisk: 日喀则; traditionel kinesisk: 日喀則; pinyin: Rìkāzé; Wade-Giles: Jìh-k'ā-tsé; tibetansk: གཞིས་ཀ་རྩེ་; Wylie: Gzhis-ka-rtse), eller Shigatse, er et præfektur i den autonome region Tibet i Folkerepublikken Kina. Præfekturet er stort set identisk med den Tsang-delen af den historiske region Ü-Tsang i det gamle Tibet. Det har et areal på 182.000 km², og en befolkning på 670.000 mennesker (2007).

Administrative enheder 
Præfekturet Xigazêhar jurisdiktion over et byamt (市 shì) og 17 amter (县 xiàn).

Trafik 
Kinas rigsvej 318, en af Folkerepublikken Kinas længste hovedveje løber gennem området. Den begynder i Shanghai og fører blandt andet gennem Wuhan og Chengdu på sin vej ind i Tibet og Lhasa og helt frem til en kinesisk grænseovergang til Nepal i Zhangmu.

Eksterne henvisninger 

Præfekturer i Tibet
Revisions- og Forvaltnings-Institutet

Revisons- og Forvaltnings-Institutet A/S (RFI) var en dansk revisionsvirksomhed. Den blev stiftet 1912 i København som et børsnoteret aktieselskab. I 1920 fik firmaet et imponerende hovedsæde på hjørnet Vestre Boulevard (fra 1954: H.C. Andersens Boulevard) og Hammerichsgade tegnet af Albert Oppenheim og nu kendt som Deloitte-huset.

I 1923 overtog RFI Revisionskontoret i Aarhus, der var grundlagt 1901. I 1953 blev Revisions-Institutets Fond stiftet med det formål at bevare RFI som en uafhængig revisionsvirksomhed. I 1977 fik RFI et landsdækkende net af revisorkontorer.

I 1987 indløste Revisions-Institutets Fond samtlige mindretalsaktionærer for 30 mio. kr. og blev dermed eneaktionær. Børsnoteringen af RFI's aktier ophørte. I 1990 fusionede RFI med Schøbel & Marholt under det sidstnævnte navn, men skiftede i 1994 navn til Deloitte & Touche, nu blot Deloitte.

Kilder 
 Deloittes historie 

Tidligere virksomheder i København
Etableret i 1912
Ophørt i 1990
Yvon Douis

Yvon Douis (født 16. maj 1935 i Les Andelys, Frankrig, død 29. januar 2021) var en fransk fodboldspiller, der spillede som angriber. Han var på klubplan tilknyttet Lille, Le Havre, Monaco og Cannes, og spillede desuden 20 kampe for det franske landshold. Han var med på det franske hold til både VM i 1958 og EM i 1960.

Referencer

Eksterne henvisninger 

 

Fodboldspillere fra Frankrig
Deltagere ved verdensmesterskabet i fodbold 1958
Fodboldspillere fra Lille OSC
Fodboldspillere fra Le Havre AC
Fodboldspillere fra AS Monaco FC
Fodboldspillere fra AS Cannes
François Heutte

François Heutte (født 21. februar 1938 i Chaumont-en-Vexin, Frankrig) er en tidligere fransk fodboldspiller, der spillede som angriber. Han repræsenterede en række klubber i hjemlandet og spillede desuden ni kampe for det franske landshold. Han var med på det franske hold ved EM i 1960.

Referencer

Eksterne henvisninger 

Fodboldspillere fra Frankrig
Fodboldspillere fra FC Rouen
Fodboldspillere fra Lille OSC
Fodboldspillere fra RC Paris
Fodboldspillere fra AS Saint-Étienne
Fodboldspillere fra Stade Reims
Paul Sauvage

Paul Sauvage (født 17. marts 1939 i La Souterraine, Frankrig, død 17. december 2019) var en fransk fodboldspiller, der spillede som angriber. Han var på klubplan tilknyttet Limoges, Reims, Valenciennes og Castets-en-Dorthes, og spillede desuden seks kampe for det franske landshold. Han var med på det franske hold ved EM i 1960.

Referencer

Eksterne henvisninger 
 

Fodboldspillere fra Frankrig
Fodboldspillere fra Limoges FC
Fodboldspillere fra Stade Reims
Fodboldspillere fra Valenciennes FC
Louise Rosengreen

Louise Rosengreen (født 1983) er en dansk digter. 
Rosengreen er uddannet i dansk og historie på RUC og fra forfatterskolen i Lund.

Bibliografi 
 Mærkelig frugt (2011)
 Ordbehandling (2011)
 Lydstykker (2007)

Eksterne referencer 
http://www.louiserosengreen.dk
http://www.information.dk/126840 interview i Information

Digtere fra Danmark
Personer fra København
Dansksprogede forfattere fra Danmark
Jens Svendsen

Jens Svendsen (22. august 1910 i København – 28. september 2003) var en dansk bankdirektør.

Han var søn af gartner Oluf Svendsen (død 1946) og hustru Marie f. Jensen (død 1942), tog realeksamen 1927, var ansat i Folkebanken 1927-30, i Amagerbanken fra 1930, hvor han blev fuldmægtig 1948, prokurist 1956, kontorchef 1959, underdirektør 1961 og direktør 1967, hvilket han var frem til 1980.

Han var medlem af bestyrelsen for Vor Frelsers Sogns menighedspleje fra 1949 og medlem af menighedsrådet fra 1953, formand 1957-62 og fra 1965 samt medlem af bestyrelsen for Akts. til Opførelse af Boliger for Arbejderklassen fra 1973.

Kilder 
 Kraks Blå Bog 1974

Bankdirektører fra Danmark
Personer fra København
Danskere i 1900-tallet
Personer i Kraks Blå Bog (afdøde)
Børge Knudsen

Børge Knudsen (født 20. juni 1911 i Roskilde, død 14. december 1987) var en dansk bankdirektør.

Han var søn af vognpasser ved DSB Lars Knudsen (død 1943) og hustru Anna Kirstine f. Jensen (død 1926), tog realeksamen i Roskilde 1927, derefter ansat i Roskilde Landbobank til 1934 og fra 1934 i Amagerbanken, hvor han blev bogholder 1944, hovedbogholder 1951. kontorchef 1955, underdirektør 1956, direktør 1961 og adm. direktør 1967, hvilket han var indtil 1980.

Knudsen var Ridder af Dannebrog, formand for Københavnske Bankers Forening af 1920 fra 1970; medlem af bestyrelsen og repræsentantskabet for Danske Bankers Fællesrepræsentation fra 1970, af repræsentantskabet for Byggeriets Realkreditfond fra 1967, af styrelsen 1968-70 og fra 1972; formand for Bankforeningernes Forvaltningsinstitut fra 1971; medlem af af repræsentantskabet for Finansieringsinstituttet for Industri og Håndværk A/S fra 1970, af bestyrelsen for Grønlandsbanken fra 1970; medlem af bestyrelsen for diakonissehuset Sankt Lukas Stiftelsen fra 1966, kasserer fra 1969; direktør for og medlem af bestyrelsen for Ejendomsakts. Amak fra 1967; medlem af bestyrelsen for Højdevang Plejehjem fra 1967; medlem af bestyrelsen for Amager Museumsforening og Foreningen Amagermuseets Venner fra 1968; næstformand i Højdevang Sogns menighedsråd 1962-65. formand 1965-68; medlem af bestyrelsen for Højdevang Sogns fritidshjem 1956-68; næstformand for bestyrelsen i Foreningen Norden, Sundby afd. 1958-59, fomand 1959-61.

Kilder 
 Kraks Blå Bog 1974

Bankdirektører fra Danmark
Riddere af Dannebrog
Danskere i 1900-tallet
Personer fra Roskilde
Personer i Kraks Blå Bog (afdøde)
Lucien Muller

Lucien Muller-Schmidt (født 3. september 1934 i Bischwiller, Frankrig) er en tidligere fransk fodboldspiller og -træner, der spillede som midtbanespiller. Han var på klubplan tilknyttet Strasbourg, Toulouse, Reims, Real Madrid og Barcelona, og er en af de få spillere der har foretaget et skifte direkte mellem Real Madrid og Barcelona.

Muller spillede desuden 16 kampe for det franske landshold. Han var med på det franske hold til EM i 1960 og VM i 1966.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1966
Fodboldspillere fra RC Strasbourg
Fodboldspillere fra Toulouse FC
Fodboldspillere fra Stade Reims
Fodboldspillere fra Real Madrid CF
Fodboldspillere fra FC Barcelona
Fodboldtrænere fra Frankrig
Fodboldtrænere fra FC Barcelona
Jean-Jacques Marcel

Jean-Jacques Marcel (født 13. juni 1931 i Brignoles, Frankrig, død 3. oktober 2014) var en fransk fodboldspiller, der spillede som midtbanespiller. Han var på klubplan tilknyttet Sochaux, Marseille, Toulon og RC Paris, og spillede desuden 44 kampe for det franske landshold. Han var med på det franske hold til både VM i 1954, VM i 1958 og EM i 1960.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra FC Sochaux-Montbéliard
Fodboldspillere fra Olympique Marseille
Fodboldspillere fra Sporting Toulon Var
Fodboldspillere fra RC Paris
Dansk Støberimuseum

Støberimuseet er et specialmuseum for industrihistorie, jernstøberi og støbegods beliggende i Nykøbing Mors. Museet indeholder blandt andet en samling af kakkelovne, komfurer og andet støbegods, som illustrerer designets udvikling. Museet viser Morsø Jernstøberis 163 årige historie, og er beliggende i det gamle jernstøberi i Nykøbing Mors. Museet har udstilling af de værktøjer, der blev brugt i produktion, støberiets produkter og billedmateriale, der illustrerer historien. Herudover illustrerer museets udstillinger arbejdsforholdene i det gamle jernstøberi. Samlingen er den største af sin art i Danmark.

Museet drives af Museum Mors.

Eksterne henvisninger 
 Støberimuseet på Museum Mors' hjemmeside

Museer i Region Nordjylland
Kultur i Nykøbing Mors
Støberimuseum
Bygninger, konstruktioner og anlæg i Nykøbing Mors
Robert Jonquet

Robert Jonquet (3. maj 1925 – 18. december 2008) var en fransk fodboldspiller og -træner, der spillede som forsvarer. Han var på klubplan tilknyttet Stade Reims og RC Strasbourg, og spillede desuden 58 kampe for det franske landshold. Han var med på det franske hold til både VM i 1954, VM i 1958 og EM i 1960.

Referencer

Eksterne henvisninger 

 

Fodboldspillere fra Frankrig
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra Stade Reims
Fodboldspillere fra RC Strasbourg
Fodboldtrænere fra Frankrig
Daniel Adair

Daniel Patrick Adair (født 19. februar 1975) er en canadisk-født trommeslager bedst kendt som den nuværende trommeslager for den canadiske rockband Nickelback og hans tidligere arbejde med amerikanske rockband 3 Doors Down. Han har blandt andet også arbejdet med den canadiske band Suspect og den instrumentale fusionsband Martone.

Trommeslagere fra Canada
Jean Vincent

Jean Vincent (født 29. november 1930 i Brignoles, Frankrig - 13. august 2013) var en fransk fodboldspiller og -træner, der spillede som angriber. Han var på klubplan tilknyttet Lille OSC og Stade Reims, og spillede desuden 46 kampe for det franske landshold. Han var med på det franske hold til både VM i 1954, VM i 1958 og EM i 1960.

Som træner stod han i spidsen for blandt andet FC Lorient og Camerouns landshold.

Referencer

Eksterne henvisninger 

 

Fodboldspillere fra Frankrig
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra Lille OSC
Fodboldspillere fra Stade Reims
Fodboldtrænere fra Frankrig
Poul Pava

Poul Pava f. Lausen (født 10. februar 1967 i Ribe) er en dansk kunstmaler og kunsthåndværker.
Poul Pava maler i en naiv og spontan stil med motiver af den menneskelige form. Billederne er ofte "barnlige" i deres udtryk. 

Poul Pava er bosiddende på Bornholm.

Kilder

Eksterne links 
 Poul Pavas hjemmeside

Malere fra Danmark
Personer fra Ribe